Na temelju članka 55. Statuta Koprivničko–križevačke županije („Službeni glasnik Koprivničko–križevačke županije“ broj 7/13., 14/13., 9/15. i 11/15. – pročišćeni tekst, 2/18., 3/18. – pročišćeni tekst, 4/20. i 25/20.), članka 3. Proračuna Koprivničko-križevačke županije za 2021. godinu i projekcija za 2022. i 2023. godinu („Službeni glasnik Koprivničko-križevačke županije“ broj 25/20.), točke IV. podtočke 1. Programa 1082 Međunarodna suradnja, KLASA: 400-06/20-01/28, URBROJ: 2137/1-01/12-20-3, od 30. studenog 2020. godine, Župan Koprivničko-križevačke županije 26. veljače 2021. donio je

**O D L U K U**

**o načinu raspodjele sredstava iz Proračuna Koprivničko-križevačke županije za 2021. godinu namijenjenih sufinanciranju izrade dokumentacije za pripremu**

**EU projekata u jedinicama lokalne samouprave   
za tekući projekt T 100050**

**I.**

Ovom Odlukom utvrđuje se način raspodjele sredstava namijenjenih sufinanciranju izrade dokumentacije za pripremu projekata namijenjenih apliciranju na EU ili nacionalne izvore financiranja u jedinicama lokalne samouprave za 2021. godinu iz raspoloživih sredstava Proračuna Koprivničko-križevačke županije, u ukupnom iznosu od 50.000,00 (pedesettisuća) kuna, a koja su u Proračunu za 2021. godinu raspoređena u Razdjel 002, Glava 203, Program 1082, Tekući projekt T100050.

**II.**

Sredstva navedena u točki I. raspodijelit će se na temelju Javnog poziva za tekući projekt T100050 - sufinanciranje izrade dokumentacije za pripremu EU projekata u jedinicama lokalne samouprave (u daljnjem tekstu: Poziv) i u skladu s dokumentacijom za provedbu Poziva, čiji je nositelj Koprivničko-križevačka županija.

Tekući projekt sastoji se od sufinanciranja izrade projektno tehničke dokumentacije i sufinanciranja izrade popratne dokumentacije za projekte koji se provode ili će se provoditi na području Koprivničko-križevačke županije.

**III.**

Korisnici kapitalnog projekta su jedinice lokalne samouprave s vrijednošću indeksa razvijenosti I., II., III. i IV. skupine na području Koprivničko-križevačke županije.

Za projekte JLS u 2021. godini sufinancirat će se maksimalno 50% troškova izrade projektno-tehničke dokumentacije za pripremu projekata JLS koji će se kandidirati na javne pozive za projekte koji se financiraju sredstvima Europske unije ili nacionalnih izvora financiranja prema kriterijima kako slijedi:

* Dodijelit će se kapitalna pomoć za dio troškova izrade projektno-tehničke dokumentacije maksimalno do 25.000,00 kuna za JLS s vrijednošću indeksa razvijenosti I. skupine.
* Dodijelit će se kapitalna pomoć za dio troškova izrade projektno-tehničke dokumentacije maksimalno do 22.500,00 kuna za JLS s vrijednošću indeksa razvijenosti II. skupine.
* Dodijelit će se kapitalna pomoć za dio troškova izrade projektno-tehničke dokumentacije maksimalno do 20.000,00 kuna za JLS s vrijednošću indeksa razvijenosti III. skupine.
* Dodijelit će se kapitalna pomoć za dio troškova izrade projektno-tehničke dokumentacije maksimalno do 17.500,00 kuna za JLS s vrijednošću indeksa razvijenosti IV. skupine.

U 2021. godini sufinancirat će se maksimalno 50% troškova izrade popratne dokumentacije projekata JLS prihvatljivih za financiranje iz EU fondova,prema kriterijima kako slijedi:

* Dodijeliti će se kapitalna pomoć za dio troškova izrade popratne dokumentacije maksimalno do 12.500,00 kuna za JLS s vrijednošću indeksa razvijenosti I. skupine.
* Dodijeliti će se kapitalna pomoć za dio troškova izrade popratne dokumentacije maksimalno do 10.000,00 kuna za JLS s vrijednošću indeksa razvijenosti II. skupine.
* Dodijeliti će se kapitalna pomoć za dio troškova izrade popratne dokumentacije maksimalno do 7.500,00 kuna za JLS s vrijednošću indeksa razvijenosti III. skupine.
* Dodijeliti će se kapitalna pomoć za dio troškova izrade popratne dokumentacije maksimalno do 5.000,00 kuna za JLS s vrijednošću indeksa razvijenosti IV. skupine.

**IV.**

Dokumentacija za provedbu Poziva iz točke II. ove Odluke obuhvaća:

1. tekst javnog natječaja,
2. upute za prijavitelje,
3. obrasci za prijavu,
4. prijavna dokumentacija,
5. dodatnu dokumentaciju.

Obrasci za prijavu projekta iz stavka 1. ove točke su:

- Obrazac prijave projekta,

- Popis priloga koje je potrebno priložiti uz prijavu.

Prijavna dokumentacija za sufinanciranje izrade projektno tehničke dokumentacije je:

* Kopija građevinske dozvole,
* Potvrda nadležnog ureda za graditeljstvo da je kapitalnu investiciju moguće realizirati bez građevinske dozvole (u slučaju da za izgradnju nije potrebna građevinska dozvola),
* Kopije izrađenih dokumenata koji su predmet plaćanja,
* Kopija računa ovlaštene tvrtke za izradu projektno-tehničke dokumentacije s dokazom izvoda o izvršenom plaćanju.

Prijavna dokumentacija za sufinanciranje izrade popratne dokumentacije je:

* Kopija izrađenog dokumenta za čiju se izradu traži sufinanciranje,
* Kopija računa ovlaštene tvrtke za izradu popratne dokumentacije s dokazom izvoda o izvršenom plaćanju,
* Kopija apliciranog projektnog prijedloga,
* Potvrda o predaji projektnog prijedloga akreditiranoj agenciji ili ministarstvu za sufinanciranje bespovratnim EU sredstvima ili prijavi projekta na indikativnu listu baze projekata za buduće financiranje.

Dodatna dokumentacija iz stavka 1. ove točke je:

- Obrazac izjave o nepostojanju dvostrukog financiranja,

- Uvjerenje o nekažnjavanju, ne starije od 6 mjeseci, za osobu ovlaštenu za zastupanje.

V.

Sufinancirati će se izrada dokumentacije koja je predmet ove Odluke, a čiji je trošak nastao u razdoblju od 01. studenog 2020. godine do 31. listopada 2021. godine.

Također, sufinancirati će se izrada projektne dokumentacije za sve projekte za koje je građevinska dozvola izdana nakon 31. listopada 2020. godine.

Trošak izrade dokumentacije nastao u mjesecu studenom i prosincu 2021. godine biti će prihvatljiv u idućem proračunskom razdoblju u 2022. godini.

Nisu prihvatljivi troškovi koje bez naknade mogu realizirati Županijske ustanove.

VI.

Poziv i dokumentacija za provedbu Poziva iz točke III. objavljuje se u cijelosti na mrežnim stranicama Koprivničko-križevačke županije ([www.kckzz.hr](http://www.kckzz.hr)**)** te se dostavljaju e-mailom općinama i gradovima u Koprivničko-križevačkoj županiji.

VII.

Zahtjevi se podnose do 02. studenog 2021. godine, odnosno do utroška sredstava, na propisanom obrascu uz priloženu svu potrebnu dokumentaciju.

VIII.

Broj godišnjih prijava na ovaj Poziv ograničen je osiguranim sredstvima u Proračunu, a pojedina jedinica lokalne samouprave može podnijeti maksimalno dvije prijave.

Maksimalni iznos sredstava koji pojedina jedinica lokalne samouprave može ostvariti u 2021. godini ne može prelaziti maksimalnu vrijednost utvrđenu točkom III. ove Odluke.

IX.

Namjena projekta je pomoć unutar općeg proračuna jedinicama lokalne samouprave.

Na temelju zaprimljenih projektnih prijava koje ispunjavaju preduvjete sufinanciranja ovog Poziva, Župan Koprivničko-križevačke županije donosi Rješenje o rasporedu sredstava Proračuna Koprivničko-križevačke županije za 2021. godinu namijenjenih sufinanciranju izrade dokumentacije za pripremu EU projekata u jedinicama lokalne samouprave, tekući projekt T100050.

X.

Za provedbu ove Odluke nadležna je Služba ureda župana.

XI.

Ova Odluka stupa na snagu prvog dana od dana objave u „Službenom glasniku Koprivničko-križevačke županije“.

Ž U P A N

KOPRIVNIČKO-KRIŽEVAČKE ŽUPANIJE

KLASA: 910-01/21-03/1  
URBROJ: 2137/1-01/12-21-1 Koprivnica, 26. veljače 2021. Ž U P A N Darko Koren, ing. građ., v.r.